Loksa lipp

Loksa lipp on Harju maakonnas asuva Eesti linna Loksa lipp.

Lipp on kinnitatud 8. märtsil 1996.

Lipu kirjeldus 
Loksa linna lipp on ristkülikukujuline, mille laiuse ja pikkuse suhe on 7:10. Lipu pind on poolitatud kaheks väljaks, millest vardapoolne on punane ja sellel asetseb Loksa vapil kujutatud kollane mänd ja kaluripaadid. Lipu lehviv osa on valge-punase triibuline, vaheldumisi 5 valget ja 4 punast, võrdse laiusega triipu. Lipu normaalsuurus on 1050 × 1500 mm.

Lipu heiskamine 
Lippu kasutatakse Loksa linna pidupäevadel ja muudel tähtsündmustel. Lippu kasutatakse kõrvuti Eesti riigilipuga. Lipu heiskamise otsustab linnavalitsus.

Välislingid 
 Loksa linna sümboolika

Harju maakonna lipud
Loksa